《雨中同严介溪张碧溪怀宋西溪地官联句》
明代·陆深

今雨怀人一水遥，小堂深竹坐萧萧。江间去棹怜仍驻，台里缄书枉见招。

剪烛无由联夜榻，裁诗还忆共春瓢。公馀漫有皇华咏，为寄相思趁落潮。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。